## **K I V O N A T**

**Siófok Város Önkormányzata Képviselő-testületének**

**Pénzügyi és Tulajdonosi Bizottsága**

**2021. december 8-án megtartott rendes nyilvános ülésének jegyzőkönyvéből**

**152/2021. (XII.8.) sz. Pénzügyi és Tulajdonosi Bizottsági határozat:**

Siófok Város Önkormányzata Képviselő-testületének Pénzügyi és Tulajdonosi Bizottsága ***a Balaton-parti Kft. ügyvezetője részére*** 2022. év tekintetében – a munkaszerződésben meghatározott évi célprémium teljes összege vonatkozásában – az alábbi célprémium feladatokat határozza meg:

1. A Balaton-parti Kft. 2022. évre jóváhagyott üzleti tervében szereplő adózott eredmény teljesítése. Kifizetési feltétel a tényszerű teljesítés, és a tulajdonos felé 2022-ben fennálló fizetési kötelezettségek teljesítése. **25 %**
2. A Petőfi sétány kidolgozott középtávú koncepciója alapján intézkedési terv elkészítése, és annak a 2022-es év során időarányos végrehajtása. Kifizetési feltétel az ezekről készített előterjesztések képviselő-testület általi elfogadása. **30 %**
3. A Kft. 2022-ben kötött reklám- és szponzorációs szerződéseiből származó bevételek legalább 3 millió Ft-os növekedése. **10 %**
4. A Kft. létszám-gazdálkodásának racionalizálására kidolgozott koncepció előterjesztése legkésőbb a Képviselő-testület 2022. áprilisi ülésére. Az ezzel kapcsolatban hozott képviselő-testületi határozatok végrehajtása. **25 %**
5. A Kft. honlapján a szervezeti adatok frissítése (melybe beleértendő: a Kft. honlapjának akadálymentesítése, a Kft-re vonatkozó információk kettő idegennyelven történő ismertetése is), az ügyvezető és a felügyelő szerve tagjainak személyét és javadalmazásukat illetően. Az ügyvezető 2022. évi prémium feltételeinek közzététele. A 2022. évi üzleti terv közzététele. Határidő: 2022. 05. 31. **10 %**

**A prémium kifizetésére a 2022. évi gazdasági évet lezáró mérlegbeszámoló és eredmény-kimutatás elfogadását követően, egy összegben kerülhet sor a PTB döntése alapján.**

**Felelős:**     Völgyi Lajos bizottsági elnök (határozat közléséért)

**Határidő:**   értelem szerint

K.m.f.

**Völgyi Lajos** s.k.

a bizottság elnöke

A jegyzőkönyvi kivonat hiteles:

Siófok, 2021. december 9.